
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinsko vijeće

KLASA: 026-02/13-30/02

URBROJ:  2188/10-01-13-01

Stari Jankovci, 25. ožujak 2013. godine

Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07 i 125/08., 36/09, 150/11, 144/12.), Općinsko vijeće Općine Stari Jankovci na svojoj 30. sjednici održanoj dana 25. ožujka 2013. godine, donosi

STATUT 

OPĆINE STARI JANKOVCI

I. OPĆE ODREDBE

Članak 1.

Ovim Statutom se podrobnije uređuje samoupravni djelokrug Općine Stari Jankovci, njegova obilježja, javna priznanja, ustrojstvo, ovlasti i način rada tijela Općine Stari Jankovci, način obavljanja poslova, oblici neposrednog sudjelovanja građana u odlučivanju, provođenju referenduma u pitanjima iz samoupravnog djelokruga, mjesna samouprava, ustrojstvo i rad javnih službi, suradnja s drugim jedinicama lokalne i područne (regionalne) samouprave, te druga pitanja od važnosti za ostvarivanje prava i obveza Općine Stari Jankovci.

Članak 2.

Općina Stari Jankovci je jedinica lokalne samouprave.

Naziv, područje i sjedište Općine Stari Jankovci određeni su Zakonom.

Općina se nalazi u središnjem prostoru Vukovarsko-srijemske županije. Na sjeveru graniči s općinom Nuštar, na jugu s gradom Otok, na istoku s općinama Tompojevci i Nijemci, a na zapadu s gradom Vinkovci.

Općina obuhvaća područja naselja: Stari Jankovci, Novi Jankovci, Srijemske Laze, Slakovci i Orolik.

Granice Općine Stari Jankovci mogu se mijenjati na način i po postupku propisanom zakonom.

Članak 3.

Općina Stari Jankovci je pravna osoba.

Sjedište Općine Stari Jankovci je u Starim Jankovcima, ulica Dr. Franje Tuđmana 1.

II OBILJEŽJA OPĆINE STARI JANKOVCI

Članak 4.

Općina Stari Jankovci ima grb i zastavu.

Obilježjima iz stavka 1. ovog članka predstavlja se Općina Stari Jankovci i izražava pripadnost Općini Stari Jankovci.

Način uporabe i zaštita obilježja Općine Stari Jankovci utvrđuje se posebnom odlukom Općinskog vijeća, u skladu sa zakonom i ovim Statutom.

Članak 5.

Grb Općine Stari Jankovci je u obliku štita. U crvenom, dva prekrižena klasa žute (zlatne) boje.

Članak 6.

Zastava  Općine Stari Jankovci je pravokutnog oblika, plave boje, dužine 200cm, a širine (visine) 100cm. Grb je smješten u sredini zastave.

Dužina grba je 42cm, a širina (visina) grba je 50cm.

Grb je udaljen od desnog i lijevog ruba zastave po 79cm, a od gornjeg i donjeg ruba zastave po 25cm.

Grb i zastava koriste se na način kojim se ističe tradicija i dostojanstvo Općine Stari Jankovci.

Omjer širine i dužine zastave je 1:2.

Članak 7.

Dan Općine Stari Jankovci je 20. travnja koji se svečano obilježava.

III JAVNA PRIZNANJA
Članak 8.

Općinsko vijeće dodjeljuje javna priznanja za iznimna dostignuća i doprinos od osobitog značenja za razvitak i ugled Općine Stari Jankovci, a poglavito za naročite uspjehe u unapređivanju gospodarstva, znanosti, kulture, zaštite i unapređivanja čovjekovog okoliša, športa, tehničke kulture, zdravstva i drugih javnih djelatnosti, te za poticanje aktivnosti koje su tome usmjerene.

Članak 9.

Javna priznanja Općine Stari Jankovci su:

1. Počasni građanin Općine Stari Jankovci

2. Grb Općine Stari Jankovci

3. Plaketa Općine Stari Jankovci

Članak 10.

Uvjeti za dodjelu javnih priznanja, njihov izgled i oblik, kriterij i postupnost njihove dodjele, tijela koja provode postupak i dodjeljuju priznanja, uređuje se posebnom odlukom Općinskog vijeća.

IV. SURADNJA S DRUGIM JEDINICAMA LOKALNE I PODRUČNE (REGIONALNE) SAMOUPRAVE

Članak 11.

Ostvarujući zajednički interes u unapređivanju gospodarskog, društvenog i kulturnog razvitka Općina Stari Jankovci uspostavlja i održava suradnju s drugim jedinicama lokalne samouprave u zemlji i inozemstvu, u skladu sa zakonom i međunarodnim ugovorima.

Članak 12.

Općinsko vijeće donosi odluku o uspostavljanju suradnje, odnosno o sklapanju sporazuma (ugovora, povelje, memoranduma i sl.) o suradnji sa pojedinim jedinicama lokalne samouprave, kada ocijeni da postoji dugoročan i trajan interes za uspostavljanje suradnje i mogućnosti za njezino razvijanje.

Kriterij za uspostavljanje suradnje, te postupak donošenja odluke uređuje se posebnom odlukom Općinskog vijeća.

Članak 13.

Sporazum o suradnji Općine Stari Jankovci i općine ili grada druge države objavljuje se u «Službenom vjesniku» Vukovarsko-srijemske županije.

V. SAMOUPRAVNI DJELOKRUG

Članak 14.

Općina Stari Jankovci je samostalna u odlučivanju u poslovima iz samoupravnog djelokruga u skladu  s Ustavom Republike Hrvatske i zakonom, te podliježe samo nadzoru zakonitosti rada i akata tijela Općine Stari Jankovci.

Članak 15.

Općina Stari Jankovci u samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

- uređenje naselja i stanovanje,

- prostorno i urbanističko planiranje,

- komunalno gospodarstvo,

- briga o djeci,

- socijalnu skrb,

- primarnu zdravstvenu zaštitu,

- odgoj i osnovno obrazovanje,

- kulturu, tjelesnu kulturu i šport,

- zaštitu potrošača,

- zaštitu i unapređenje prirodnog okoliša,

- protupožarnu i civilnu zaštitu,

- promet na svom području,

- ostale poslove sukladno posebnim zakonima.

Općina Stari Jankovci obavlja poslove iz samoupravnog djelokruga sukladno posebnim zakonima kojima se uređuju pojedine djelatnosti iz stavka 1. ovog članka.

Poslovi iz samoupravnog djelovanja detaljnije se utvrđuju odlukama Općinskog vijeća i Općinskog načelnika u skladu sa zakonom i ovim Statutom.

Članak 16.

Općina Stari Jankovci može organizirati obavljanje pojedinih poslova iz članka 15. ovog Statuta zajednički s drugom jedinicom lokalne samouprave ili više jedinica lokalne samouprave, osnivanjem zajedničkog tijela, zajedničkog upravnog odjela ili službe, zajedničkog trgovačkog društva ili zajednički organizirati obavljanje pojedinih poslova u skladu  s posebnim zakonom.

Odluku o obavljanju poslova na način propisan u stavku 1. ovog članka donosi Općinsko vijeće, temeljem koje općinski načelnik sklapa sporazum o osnivanju zajedničkog upravnog tijela, kojim se propisuje financiranje, način upravljanja, odgovornost, statusna pitanja službenika i namještenika i druga pitanja od značaja za to tijelo.

Članak 17.

Općinsko vijeće Općine Stari Jankovci može posebnom odlukom pojedine poslove iz samoupravnog djelokruga Općine , čije je obavljanje od šireg interesa za građane na području više jedinica lokalne samouprave prenijeti na Vukovarsko-srijemsku županiju, u skladu s njezinim Statutom.

VI. NEPOSREDNO SUDJELOVANJE GRAĐANA U ODLUČIVANJU

Članak 18.

Građani mogu neposredno sudjelovati u odlučivanju o lokalnim poslovima putem lokalnog referenduma i zbora  građana, u skladu sa zakonom i ovim Statutom.

Članak 19.

Referendum se može raspisati radi odlučivanja o prijedlogu o promjeni Statuta Općine Stari Jankovci i prijedlogu općeg akta, radi prethodnog pribavljanja mišljenja stanovnika o promjeni područja Općine kao i o drugim pitanjima određenim zakonom.

Prijedlog za donošenje odluke o raspisivanju referenduma može temeljem odredaba zakona i ovog Statuta, dati jedna trećina vijećnika, općinski načelnik, većina vijeća mjesnih odbora na području  Općine i 20% ukupnog broja birača Općine Stari Jankovci.

Članak 20.

Osim slučajeva iz članka 19. ovog Statuta, referendum se raspisuje i za opoziv općinskog načelnika i njegovog zamjenika, ako raspisivanje referenduma predloži 20% ukupnog broja birača Općine Stari Jankovci. 
Predsjednik Općinskog vijeća dostavlja zaprimljeni prijedlog propisanog broja birača u roku 8 dana od dana zaprimanja prijedloga središnjem tijelu državne uprave nadležnom za lokalnu i područnu (regionalnu) samoupravu radi utvrđivanja je li prijedlog podnesen od potrebnog broja birača.

Ako središnje tijelo državne uprave nadležno za lokalnu i područnu (regionalnu) samoupravu utvrdi da je prijedlog podnesen od potrebnog broja birača, Općinsko vijeće raspisuje referendum u roku od 30 dana od dana zaprimanja odluke središnjeg ureda državne uprave.

Ako se na referendumu donese odluka o opozivu općinskog načelnika i njegovog zamjenika, mandat im prestaje danom objave rezultata referenduma, a Vlada Republike Hrvatske imenuje povjerenika Vlade Republike Hrvatske za obavljanje poslova iz nadležnosti općinskog načelnika.
Članak 21.

Općinsko vijeće dužno se izjasniti o podnesenom prijedlogu propisanog broja članova predstavničkog tijela, općinskog načelnika ili većine vijeća mjesnih odbora i ako prijedlog prihvati, u roku od 30 dana od dana zaprimanja prijedloga donijeti odluku o raspisivanju referenduma. 
Ako je prijedlog za raspisivanje referenduma predložio propisani broj birača, predsjednik Općinskog vijeća u roku od 8 dana od dana zaprimanja prijedloga dostavlja prijedlog središnjem tijelu državne uprave nadležnom za lokalnu i područnu (regionalnu) samoupravu radi utvrđivanja ispravnosti podnesenog prijedloga. Ako središnje državno tijelo nadležno za lokalnu i područnu (regionalnu) samoupravu utvrdi da je prijedlog za raspisivanje referenduma ispravan, Općinsko vijeće će u roku od 30 dana od dana zaprimanja odluke o ispravnosti prijedloga raspisati referendum. Protiv odluke središnjeg tijela državne uprave kojom je utvrđeno da prijedlog nije ispravan nije dozvoljena žalba, već se može pokrenuti upravni spor pred Visokim upravnim sudom Republike Hrvatske.

Predstavničko tijelo može raspisati savjetodavni referendum o pitanjima iz svog djelokruga.  
Članak 22.

Odluka o raspisivanju referenduma sadrži naziv tijela koje raspisuje referendum, područje za koje se raspisuje referendum, naziv akta o kojem se odlučuje na referendumu, odnosno naznaku pitanja o kojem će birači odlučivati, obrazloženje akta ili pitanja o kojima se raspisuje referendum, referendumsko pitanje ili pitanja, odnosno jedan ili više prijedloga o kojima će birači odlučivati, te dan održavanja referenduma.

Članak 23.

Pravo glasovanja na referendumu imaju građani koji imaju prebivalište na području Općine Stari Jankovci, odnosno na području za koje se raspisuje referendum i upisani su u popis birača.

Članak 24.

Odluka donesena na referendumu o pitanjima iz članka 19. ovog Statuta obvezatna je za Općinsko vijeće.

Odluka donesena na savjetodavnom referendumu nije obvezatna za Općinsko vijeće.

Članak 25.

Postupak provođenja referenduma i odluke donijete na referendumu podliježu nadzoru zakonitosti općih akata, kojeg provodi središnje tijelo državne uprave nadležno za lokalnu i područnu (regionalnu) samoupravu.

Članak 26.

Općinsko vijeće može tražiti mišljenje  od zborova građana o prijedlogu općeg akta ili drugog pitanja iz djelokruga Općine kao i o drugim pitanjima  određenim zakonom.

Prijedlog za traženje mišljenja iz stavka 1. ovog članka može dati jedna trećina vijećnika Općinskog vijeća i općinski načelnik.

Općinsko vijeće dužno je razmotriti prijedlog iz stavka 2. ovog članka u roku od 60 dana od zaprimanja prijedloga.

Odlukom iz stavka 1. ovog članka određuju se pitanja kojima će se tražiti mišljenje od zborova građana te vrijeme u kojem se mišljenje treba dostaviti.

Članak 27.

Zbor građana saziva predsjednik Općinskog vijeća u roku od 15 dana od dana donošenja odluke Općinskog vijeća.

Za pravovaljano izjašnjavanje na zboru građana potrebna je prisutnost najmanje 5% birača upisanih u popis birača mjesnog odbora za čije područje je sazvan zbor građana.

Izjašnjavanje građana na zboru građana je javno, a odluke se donose većinom glasova prisutnih građana.

Članak 28.

Građani imaju pravo predlagati Općinskom vijeću donošenje određenih akata ili rješavanja određenog pitanja iz djelokruga Općinskog vijeća.

Općinsko vijeće raspravlja o prijedlogu iz stavka 1. ovog članka, ako prijedlog potpisom podrži najmanje 10% birača upisanih u popis birača Općine.

Općinsko vijeće dužno je dati odgovor podnositeljima, najkasnije u roku od 3 mjeseca od prijema prijedloga.

Članak 29.

Građani i pravne osobe imaju pravo podnositi predstavke i pritužbe na rad tijela Općine Stari Jankovci  kao i na rad njenog upravnog odjela, te na nepravilan odnos zaposlenih u tim tijelima kada im  se obraćaju radi ostvarivanja svojih prava i interesa ili izvršavanja svojih građanskih dužnosti.

Na podnijete predstavke i pritužbe čelnik tijela Općine Stari Jankovci odnosno pročelnik upravnog odjela dužan je odgovoriti u roku od 30 dana od dana podnošenja predstavke, odnosno pritužbe.

Ostvarivanje prava iz stavka 1. ovog članka osigurava se ustanovljenjem knjige pritužbi, postavljanjem sandučića za predstavke i pritužbe, neposrednim komuniciranjem s ovlaštenim predstavnicima tijela Općine,  te putem sredstava elektroničke komunikacije (e-mailom, kontakt obrascem na web stranicama).

VII. TIJELA OPĆINE

Članak 30.

Tijela Općine Stari Jankovci su Općinsko vijeće i Općinski načelnik.

Članak 31.

1. OPĆINSKO VIJEĆE

Općinsko vijeće predstavničko je tijelo građana i tijelo lokalne samouprave, koje donosi odluke i akte u okviru prava i dužnosti Općine, te obavlja i druge poslove u skladu sa Ustavom, zakonom i ovim Statutom.

Ako zakonom ili drugim propisima nije jasno određeno nadležno tijelo za obavljanje poslova iz samoupravnog djelokruga, poslovi i zadaće koje se odnose na uređivanje odnosa iz samoupravnog djelokruga u nadležnosti su Općinskog vijeća, a  izvršni poslovi i zadaće u nadležnosti su Općinskog načelnika.

Ukoliko se na način propisan stavkom 2. ovog članka ne može utvrditi nadležno tijelo, poslove i zadaće obavlja Općinsko vijeće.

Članak 32.

Općinsko vijeće donosi:

· Statut Općine,

· Poslovnik o radu,

· odluku o uvjetima, načinu i postupku gospodarenja nekretninama u vlasništvu Općine,

· proračun i odluku o izvršenju proračuna,

· godišnje izvješće o izvršenju proračuna,

· odluku o privremenom financiranju,

· odlučuje o stjecanju i otuđenju pokretnina i nekretnina i raspolaganju ostalom imovinom Općine u visini pojedinačne vrijednosti više od 0,5% iznosa prihoda bez primitka ostvarenih u godini koja prethodi godini u kojoj se odlučuje, ako je stjecanje i otuđivanje odnosno nekretnina i pokretnina te raspolaganje ostalom imovinom planirano u proračunu i provedeno u skladu sa zakonom,

· odluku o promjeni granice Općine, u skladu sa zakonom

· uređuje ustrojstvo i djelokrug upravnih odjela,

· osniva javne ustanove, ustanove, trgovačka društva i druge pravne osobe, za obavljanje gospodarskih, društvenih, komunalnih i drugih djelatnosti od interesa Općine,

· daje prethodne suglasnosti na statute ustanova, ukoliko zakonom ili odlukom o osnivanju nije drugačije propisano,

· donosi odluke o potpisivanju sporazuma o suradnji s drugim jedinicama  lokalne samouprave, u skladu sa općim aktom i zakonom,

· raspisuje lokalni referendum,

· bira i razrješava predsjednika i potpredsjednike Općinskog vijeća,

· bira i razrješava predsjednike i članove radnih tijela Općinskog vijeća,

· odlučuje o pokroviteljstvu, 

· donosi Pravilnik o načinu i mjerilima za dodjelu javnih priznanja i dodjeljuje javna priznanja,

· donosi odluke i druge akte koji su mu stavljeni u djelokrug zakonom i podzakonskim aktima.

U vrijeme kada Općinsko vijeće ne zasjeda, predsjednik Općinskog vijeća može u ime Općinskog vijeća preuzeti pokroviteljstvo društvene, znanstvene, kulturne, sportske ili druge manifestacije od značaja za Općinu Stari Jankovci. O preuzetom pokroviteljstvu predsjednik obavještava Općinsko vijeće na prvoj sljedećoj sjednici Općinskog vijeća.

Članak 33.

Općinsko vijeće ima predsjednika i prvog i drugog potpredsjednika.

Predsjednik i prvi potpredsjednik biraju se iz reda predstavničke većine, a drugi potpredsjednik  iz reda predstavničke manjine, na njihov prijedlog.

Funkcija predsjednika i potpredsjednika vijeća je počasna i za to obnašatelji funkcije ne primaju plaću. Predsjednik i potpredsjednik imaju pravo na naknadu troškova sukladno posebnoj odluci Općinsko vijeća.

Članak 34.

Predsjednik Općinskog vijeća:

· zastupa Općinsko vijeće,

· saziva i organizira, te predsjedava sjednicama Općinskog vijeća,

· predlaže dnevni red Općinskog vijeća,

· upućuje prijedloge ovlaštenih predlagatelja u propisani postupak,

· brine o postupku donošenja odluke i općih akata,

· održava red na sjednici Općinskog vijeća,

· usklađuje rad radnih tijela,

· potpisuje odluke i akte koje donosi Općinsko vijeće,

· brine o suradnji Općinskog vijeća i Općinskog načelnika,

· brine se o zaštiti prava vijećnika,

· obavlja i druge poslove određene zakonom i Poslovnikom Općinskog vijeća.

Predsjednik Općinskog vijeća dostavlja statut, poslovnik, proračun i druge opće akte predstojniku ureda državne uprave u županiji, s izvatkom iz zapisnika, u roku 15 dana od dana donošenja, te bez odgode općinskom načelniku.
Članak 35.

Općinsko vijeće ima 13 vijećnika.
Članak 36.

Pripadnicima nacionalnih manjina jamči se zastupljenost u Općinskom vijeću razmjerno njezinom udjelu u stanovništvu Općine Stari Jankovci, a sve prema Ustavnom zakonu o pravima nacionalnih manjina.

Članak 37.

Mandat članova Općinskog vijeća traje četiri godine, a počinje danom konstituiranja Općinskog vijeća i traje do stupanja na snagu odluke Vlade Republike Hrvatske o raspisivanju izbora.
Funkcija članova Općinskog vijeća je počasna i za to vijećnik ne prima plaću.

Vijećnici imaju pravo na naknadu u skladu s posebnom odlukom Općinskog vijeća.

Vijećnici nemaju obvezujući mandat i nisu opozivi.

Članak 38.

Vijećniku prestaje mandat prije isteka vremena na koji je izabran:

· ako podnesu ostavku koja je zaprimljena najkasnije tri dana prije zakazanog održavanja sjednice Općinskog vijeća i ovjerena kod javnog bilježnika najranije osam dana prije podnošenja iste,

· ako je pravomoćnom sudskom odlukom potpuno lišen poslovne sposobnosti, danom pravomoćnosti sudske odluke,

· ako je pravomoćnom sudskom presudom osuđen na bezuvjetnu kaznu zatvora u trajanju duže od šest mjeseci, danom pravomoćnosti presude

· ako mu prestane prebivalište s područja Općine,

· ako mu prestane hrvatsko državljanstvo sukladno odredbama zakona kojim se uređuje hrvatsko državljanstvo, danom njegovog prestanka,

· smrću.

Članak 39.

Vijećniku koji za vrijeme trajanja mandata prihvati obnašanje dužnosti koja je prema odredbama zakona nespojiva s dužnošću člana predstavničkog tijela, mandat miruje, a za to vrijeme vijećnika zamjenjuje zamjenik, u skladu s odredbama zakona.

Vijećnik je dužan u roku 8 dana od dana prihvaćanja nespojive dužnosti o tome obavijestiti predsjednika Općinskog vijeća, a mandat mu počinje mirovati protekom tog roka.
Po prestanku obnašanja nespojive dužnosti, vijećnik nastavlja s obnašanjem dužnosti vijećnika, ako podnese pisani zahtjev predsjedniku Općinskog vijeća u roku od osam dana od dana prestanka obnašanja nespojive dužnosti. Mirovanje mandata prestaje osmog dana od dana podnošenja pisanog zahtjeva.

Ako vijećnik po prestanku obnašanja nespojive dužnosti ne podnese pisani zahtjev iz stavka 3. ovog članka, smatrat će se da mu mandat miruje iz osobnih razloga.

Vijećnik može tijekom trajanja mandata staviti svoj mandat u mirovanje iz osobnih razloga, podnošenjem pisanog zahtjeva predsjedniku Općinskog vijeća, a mirovanje mandata počinje teći od dana dostave pisanog zahtjeva, sukladno pravilima o dostavi propisanim Zakonom o općem upravnom postupku.

Mirovanje mandata iz osobnih razloga ne može trajati kraće od 6 mjeseci, a vijećnik nastavlja s obnašanjem dužnosti osmog dana od dana dostave pisane obavijesti predsjedniku Općinskog vijeća.

Vijećnik može tražiti nastavljanje obnašanja dužnosti vijećnika jedanput u tijeku trajanja mandata.
Članak 40.

Vijećnik ima prava i dužnosti:

· sudjelovati na sjednicama Općinskog vijeća,

· raspravljati i glasovati o svakom pitanju koje je na dnevnom redu sjednice Vijeća,

· predlagati Vijeću donošenje akata, podnositi prijedloge akata i podnositi amandmane na prijedloge akata,

· postavljati pitanja iz djelokruga rada Općinskog vijeća,

· postavljati pitanja Općinskom načelniku i zamjeniku/nicima općinskog načelnika,

· sudjelovati na sjednicama radnih tijela Općinskog vijeća i na njima raspravljati, a u radnim tijelima kojih je član glasovati,

· tražiti i dobiti podatke, potrebne za obavljanje dužnosti vijećnika, od tijela Općine te u svezi s tim koristiti njihove stručne i tehničke usluge
· uvida u registar birača za vrijeme dok obavlja dužnost.

Vijećnik ne može biti kazneno gonjen niti odgovoran na bilo koji drugi način, zbog glasovanja, izjava ili iznesenih mišljenja i stajališta na sjednicama Općinskog vijeća.

Vijećnik je dužan čuvati tajnost podataka, koji su kao tajni određeni s pozitivnim propisima, za koje sazna za vrijeme obnašanja dužnosti vijećnika.

Vijećnik ima prava i dužnosti utvrđene odredbama zakona, ovog Statuta i Poslovnika Općinskog vijeća.

Članak 41.

Poslovnikom Općinskog vijeća detaljnije se uređuje način konstituiranja, sazivanja, rad i tijek sjednice, ostvarivanje prava, obveza i odgovornosti vijećnika, ostvarivanje prava i dužnosti predsjednika Općinsko vijeća, djelokrug, sastav i način rada radnih tijela, način i postupak donošenja akata Općinskog vijeća, postupak izbora i razrješenja, sudjelovanje građana na sjednicama te druga pitanja od značaja za rad Općinskog vijeća.

Općinsko vijeće posebnom odlukom uređuje  načela i standarde dobrog ponašanja predsjednika, potpredsjednika i članova Općinskog vijeća, te predsjednika i članova radnih tijela Općinskog vijeća ( u nastavku teksta: nositelji političkih dužnosti) u obavljanju njihovih dužnosti.

1.1. RADNA TIJELA

Članak 42.

Radna tijela Općinskog vijeća su:

- Odbor  za izbor i imenovanja

- Odbor za Statut, Poslovnik i normativnu djelatnost

- Mandatna komisija.

Članak 43.

Odbor za izbor i imenovanja, predlaže:

· izbor i razrješenje predsjednika i potpredsjednika Općinskog vijeća

· izbor i razrješenje članova radnih tijela Općinskog vijeća

· imenovanje i razrješenje i drugih osoba određenih ovim Statutom i drugim odlukama         Općinskog vijeća

· propise o primanjima vijećnika, te naknade troškova vijećnicima za rad u Općinskom vijeću.

Članak 44.

Odbor  za Statut, Poslovnik i normativnu djelatnost:

· predlaže Statut Općine i Poslovnik Općinskog vijeća,

· predlaže pokretanje postupaka za izmjenu Statuta odnosno Poslovnika Općinskog vijeća,

· razmatra prijedloge odluka i drugih općih akata koje donosi Općinsko vijeće u pogledu,                  njihove usklađenosti s Ustavom i pravnim sustavom, te u pogledu njihove pravne obrade i o tome daje mišljenje i prijedloge Općinskom vijeću,

· obavlja i druge poslove određene ovim Statutom.

Članak 45.

Mandatna komisija:

· na konstituirajućoj sjednici obavještava Općinsko vijeće o provedenim izborima za Općinsko vijeće i imenima izabranih vijećnika, temeljem objavljenih rezultata nadležnog izbornog povjerenstva o provedenim izborima,

· obavještava Općinsko vijeća o podnesenim ostavkama na vijećničku dužnost, te o zamjenicima vijećnika koji umjesto njih počinju obavljati vijećničku dužnost,

· obavještava Općinsko vijeće o mirovanju mandata vijećnika po sili zakona, o mirovanju mandata iz osobnih razloga i o mirovanju mandata zbog obnašanja nespojive dužnosti te o zamjeniku vijećnika koji umjesto njega počinje obavljati vijećničku dužnost

· obavještava Općinsko vijeća o prestanku mirovanja mandata vijećnika.
Članak 46.

Općinsko vijeće može uz radna tijela osnovana ovim Statutom, osnivati druga stalna i povremena radna tijela radi proučavanja i razmatranja drugih pitanja iz djelokruga Općinskog vijeća pripreme prijedloga odluka i drugih akata, davanja mišljenja i prijedloga u svezi pitanja koja su na dnevnom redu Općinskog vijeća.

Sastav, broj članova, djelokrug i način rada  radnih tijela utvrđuje Općinsko vijeće posebnim odlukama.

II. OPĆINSKI  NAČELNIK
Članak 47.

Općinski načelnik zastupa Općinu Stari Jankovci i nositelj je izvršne vlasti Općine.

Mandat općinskog načelnika traje četiri godine, a počinje prvog radnog dana koji slijedi danu objave konačnih rezultata izbora i traje do prvog radnog dana koji slijedi danu objave konačnih rezultata izbora novog općinskog načelnika.

U obavljanju izvršne vlasti Općinski načelnik:

- priprema prijedloge općih akata,

- izvršava i osigurava izvršavanje općih akata Općinskog vijeća,

- utvrđuje prijedlog proračuna Općine i izvršenje proračuna,

- upravlja nekretninama, pokretninama i imovinskim pravima u vlasništvu Općine u skladu sa       zakonom, ovim Statutom i općim aktom Općinskog vijeća,

- donosi odluku o kriterijima za ocjenjivanje službenika i načinu provođenja ocjenjivanja,

- odlučuje o stjecanju i otuđenju pokretnina i nekretnina i raspolaganju ostalom imovinom Općine Stari Jankovci čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, ako je stjecanje i otuđivanje planirano u proračunu i provedeno u skladu sa zakonskim propisima,
- upravlja prihodima i rashodima Općine,

- upravlja raspoloživim novčanim sredstvima na računu proračuna Općine,

- odlučuje o davanju suglasnosti za zaduživanje pravnim osobama u većinskom  izravnom ili neizravnom vlasništvu Općine i o davanju suglasnosti za zaduživanje ustanova kojih je osnivač Općina,

- donosi Pravilnik o unutarnjem redu za upravni odjel Općine,

- imenuje i razrješava pročelnike upravnih odjela,

- imenuje i razrješava unutarnjeg revizora,

- imenuje i razrješava predstavnike Općine u tijelima javnih ustanova i ustanova kojih je osnivač Općina, trgovačkih društava u kojima Općine ima udjele ili dionice i drugih pravnih osoba kojih je Općina osnivač, ako posebnim zakonom nije drugačije određeno,
- utvrđuje Plan prijema u službu u upravne odjele Općine,

- predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba,

- može povjeriti izradu urbanističkih planova uređenja i obavljanja drugih poslova uređenja Zavodu za prostorno uređenje velikog grada,

- razmatra i utvrđuje konačni prijedlog prostornog plana,

- obavlja poslove gospodarenja nekretninama do osnivanja fonda za gospodarenje nekretninama,

- imenuje i razrješava upravitelja Vlastitog pogona,

- donosi odluku o prikupljanju ponuda ili raspisivanja natječaja za obavljanje komunalnih djelatnosti,

- sklapa ugovor o koncesiji za obavljanje komunalnih djelatnosti,

- donosi odluku o objavi prikupljanja ponuda ili raspisivanja natječaja za obavljanje komunalnih djelatnosti na temelju ugovora i sklapa ugovor o povjeravanju poslova,

- daje prethodnu suglasnost na izmjenu cijena komunalnih usluga,

- do kraja ožujka tekuće godine podnosi izvješće Općinskom vijeću o izvršenju Programa održavanja komunalne infrastrukture, Programa gradnje objekata i uređaja komunalne infrastrukture za prethodnu godinu,

- provodi postupak natječaja i donosi odluku o najpovoljnijoj ponudi za davanje u zakup poslovnog prostora u vlasništvu Općine, u skladu s posebnom odlukom Općinskog vijeća o poslovnim prostorima,

- organizira Zaštitu od požara na području Općine i vodi brigu o uspješnom provođenju i poduzimanju mjera za unapređenje zaštite od požara,

- usmjerava i nadzire rad Upravnog odjela u obavljanju poslova iz samoupravnog djelokruga Općine, odnosno Državne uprave ako su prenesi Općini,

- daje mišljenje o prijedlozima koje podnose drugi ovlašteni predlagatelji,

- obavlja nadzor nad zakonitošću rada tijela mjesnih odbora,

- obavlja i druge poslove predviđene ovim Statutom i drugim propisima.

Općinski načelnik je dužan izvijestiti Općinsko vijeće o danim suglasnostima za zaduživanje iz stavka 3. alineje 9. ovog članka tromjesečno, do 10-tog u mjesecu za prethodno izvještajno razdoblje.

Općinski načelnik dostavlja odluku o imenovanju i razrješenju iz stavka 1. podstavka 13. Općinskom vijeću u roku 8 dana od dana donošenja i objavljuje se u „Službenom vjesniku“ Vukovarsko – srijemske županije.
Članak 48.

Općinski načelnik je odgovoran za ustavnost i zakonitost obavljanja poslova koji su u njegovom djelokrugu i za ustavnost i zakonitost akata upravnog odjela Općine. 

Članak 49.

Općinski načelnik dva puta godišnje podnosi izvješće o svom radu  predstavničkom tijelu i to godišnji izvještaj o izvršenju proračuna do 1. lipnja tekuće godine za prethodnu godinu, a polugodišnji izvještaj o izvršenju proračuna do 15. rujna tekuće proračunske godine.
Općinsko vijeće može, pored izvješća iz stavka 1. ovog članka od općinskog načelnika tražiti izvješće o pojedinim pitanjima iz njegovog djelokruga.

Općinski načelnik podnosi izvješće po zahtjevu iz stavka 2. ovog članka u roku od 30 dana od dana primitka zahtjeva. Ukoliko jedan zahtjev sadrži veći broj različitih pitanja, rok za podnošenje izvješća iznosi 60 dana od dana primitka zahtjeva.

Općinsko vijeće ne može zahtijevati od općinskog načelnika izvješće o bitno podudarnom pitanju prije proteka roka od 6 mjeseci od ranije podnesenog izvješća o istom pitanju, a nakon što predsjednik vijeća procijeni da se radi o bitno podudarnom pitanju.
Članak 50.

Općinski načelnik u obavljanju poslova iz samoupravnog djelokruga Općine:

· ima pravo obustaviti od primjene opći akt Općinskog vijeća u roku 8 dana od dana donošenja, ako ocijeni da je tim aktom povrijeđen zakon ili drugi propis, te zatražiti od Općinskog vijeća da u roku od 8 dana od donošenja odluke o obustavi otkloni uočene nedostatke. Ako Općinsko vijeće to ne učini, općinski načelnik je dužan, bez odgode,  o tome obavijestiti predstojnika ureda državne uprave u županiji i dostaviti mu odluku o obustavi općeg akta,

· ima pravo obustaviti od primjene akt Mjesnog odbora ako ocjeni da je taj akt u suprotnosti sa Zakonom, Statutom i općim aktima Općinskog vijeća

Članak 51.

Općinski načelnik ima zamjenika, koji zamjenjuje općinskog načelnika u slučaju dulje odsutnosti (razdoblje dulje od jednog mjeseca) ili drugih razloga spriječenosti u obavljanju svoje dužnosti.

Pripadnici nacionalnih manjina koji imaju pravo na razmjernu zastupljenost u izvršnom tijelu temeljem Ustavnog zakona o pravima nacionalnih manjina imaju pravo na jednog zamjenika općinskog načelnika.

Članak 52.

Općinski načelnik može obavljanje određenih poslova iz svog djelokruga povjeriti zamjeniku/cima, odlukom,  ali mu time ne prestaje odgovornost za njihovo obavljanje.

Zamjenik općinskog načelnika je u slučaju iz stavka 1. ovog članka dužan pridržavati se uputa općinskog načelnika.

Članak 53.

Općinski načelnik i njegovi zamjenik/ci odlučit će hoće li dužnost na koju su izabrani obavljati profesionalno.

Općinski načelnik i njegovi zamjenik/ci dužni su u roku od 8 dana od dana stupanja na dužnost dostaviti pisanu obavijest Jedinstvenom upravnom odjelu Općine o tome na koji način će obavljati dužnost.

Za vrijeme profesionalnog obavljanja dužnosti na koju su izabrane osobe iz stavka 1. i 2. ovoga članka ostvaruju pravo na plaću, kao i druga prava iz rada, a vrijeme obavljanja dužnosti uračunava im se u staž osiguranja.

Osobe iz stavka 1. i 2. ovog članka koje dužnost obavljaju volonterski, imaju pravo na naknadu za rad. 
Naknada iz stavka 4. ovog članka isplaćuje se na teret proračuna Općine.

Članak 54.

Općinskom načelniku i zamjeniku/cima općinskog načelnika mandat prestaje po sili zakona:

· danom dostave pisane ostavke sukladno pravilima o dostavi propisanim Zakonom o općem upravnom postupku,

· danom pravomoćnosti sudske odluke o oduzimanju poslovne sposobnosti,

· danom pravomoćnosti sudske presude kojom je osuđen na bezuvjetnu kaznu zatvora u trajanju dužem od jednog mjeseca,

· danom prestanka prebivališta sa područja Općine Stari Jankovci

· danom prestanka hrvatskog državljanstva,

· smrću.
U slučaju prestanka mandata općinskog načelnika prije isteka 2 godine mandata pročelnik Jedinstvenog upravnog odjela Općine u roku 8 dana obavještava Vladu Republike Hrvatske o prestanku mandata općinskog načelnika radi raspisivanja prijevremenih  izbora za novog općinskog načelnika.
U slučaju prestanka mandata općinskog načelnika nakon isteka 2 godine mandata, dužnost općinskog načelnika do kraja mandata obnaša zamjenik koji je izabran zajedno s njim, a koji je bio prvi naveden iza imena i prezimena kandidata općinskog načelnika. 

Članak 55.

Općinski načelnik i njegov zamjenik/ci mogu se opozvati u postupku propisanom člankom 20. ovog Statuta.

VII. OSTVARIVANJE PRAVA PRIPADNIKA NACIONALNE/NIH MANJINE/NA

Članak 56.

Pripadnici nacionalnih manjina u Općini Stari Jankovci sudjeluju u javnom životu i upravljanju lokalnim poslovima putem vijeća nacionalnih manjina i predstavnika nacionalnih manjina.

Članak 57.

Vijeća i predstavnici nacionalnih manjina u Općini Stari Jankovci imaju pravo:

· predlagati tijelima Općine Stari Jankovci mjere za unapređivanje položaja nacionalnih manjina u Općini Stari Jankovci, uključujući davanje prijedloga općih akata kojima se uređuju pitanja od značaja za nacionalnu manjinu;

· isticati kandidate za dužnosti u tijelima Općine Stari Jankovci;

· biti obaviješteni o svakom pitanju o kome će raspravljati radno tijelo Općinskog vijeća, a tiče se položaja nacionalne manjine;

Način, rokovi i postupak ostvarivanja prava iz stavka 1. uredit će se poslovnikom Općinskog vijeća Općine Stari Jankovci.


Članak 58.

Općinski načelnik je dužan u pripremi prijedloga općinskih akata od vijeća nacionalnih manjina, odnosno predstavnika nacionalnih manjina osnovanih za područje Općine Stari Jankovci, zatražiti mišljenje i prijedloge o odredbama kojima se uređuju prava i slobode nacionalnih manjina.

Članak 59.

Na području Općine Stari Jankovci pripadnici nacionalnih manjina imaju pravo koristiti i isticati simbole i zastave nacionalne manjine.

Zastava nacionalne manjine može se uz zastavu Republike Hrvatske i zastavu Općine Stari Jankovci isticati na  zgradi u kojoj nacionalna manjina ima sjedište, te u svečanim prigodama značajnim za nacionalnu manjinu.

Članak 60.

Vijeća i predstavnici nacionalnih manjina mogu u službene svrhe upotrebljavati i druge simbole i znamenja svoje nacionalne manjine i to:

· u sastavu svojih pečata i žigova,

· u natpisnim pločama na poslovnim zgradama u kojima imaju sjedište, te u službenim i svečanim prostorijama,

· u zaglavljima službenih akata koje donose.

Članak 61.

U svečanim prigodama važnim za nacionalnu manjinu može se izvoditi himna i/ili svečana pjesma nacionalne manjine.

Prije izvođenja himne i/ili svečane pjesme nacionalne manjine, obvezatno se izvodi himna Republike Hrvatske.

Članak 62.

Općina Stari Jankovci , u skladu s mogućnostima financijski pomaže rad kulturnih i drugih udruga koje osnivaju pripadnici nacionalnih manjina, radi očuvanja nacionalnog i kulturnog identiteta.

Općina Stari Jankovci osigurava sredstva za rad vijeća nacionalnih manjina i pripadnika nacionalne manjine.

VIII. UPRAVNA TIJELA

Članak 63.

Za obavljanje poslova iz samoupravnog djelokruga Općine Stari Jankovci, utvrđenih zakonom i ovim Statutom ustrojavaju  se upravni odjeli Općine Stari Jankovci.

Ustrojstvu i djelokrugu upravnog tijela uređuje se posebnom odlukom Općinskog vijeća.

Upravni odjel se ustrojava kao Jedinstveni upravni odjel (U daljnjem tekstu: upravni odjel).

Upravnim odjelom upravlja pročelnik kojeg na temelju javnog natječaja imenuje općinski načelnik.

Članak 64.

Upravni odjel u oblastima za koje je ustrojen i okviru djelokruga utvrđenog posebnom odlukom, neposredno izvršavaju i nadziru provođenje općih i pojedinačnih akata tijela Općine Stari Jankovci, te u slučaju neprovođenja općeg akta poduzimaju propisane mjere.

Članak 65.

Upravni odjel samostalan je u okviru svog djelokruga, a za zakonito i pravovremeno obavljanje poslova iz svoje nadležnosti odgovorni su općinskom načelniku.

Članak 66.

Sredstva za rad upravnog odjela, osiguravaju se u Proračunu Općine Stari Jankovci, Državnom proračunu i iz drugih prihoda sukladno sa zakonom.

IX . JAVNE SLUŽBE

Članak 67.

Općina Stari Jankovci u okviru samoupravnog djelokruga osigurava obavljanje djelatnosti kojima se zadovoljavaju svakodnevne potrebe građana na području komunalnih, društvenih i drugih djelatnosti, za koje je zakonom utvrđeno da se obavljaju kao javna služba.

Članak 68.

Općina Stari Jankovci osigurava obavljanje djelatnosti iz članka 67. ovog Statuta osnivanjem trgovačkih društava, javnih ustanova, i drugih pravnih osoba i vlastitog pogona.

Općinski načelnik imenuje i razrješava predstavnike jedinice lokalne samouprave u tijelima javnih ustanova, trgovačkih društava i drugih pravnih osoba kojima je Općina osnivač.

Obavljanje određenih djelatnosti Općina Stari Jankovci može povjeriti drugim pravnim i fizičkim osobama temeljem ugovora o koncesiji.

X. MJESNA SAMOUPRAVA

Članak 69.

Na području Općine Stari Jankovci osnivaju se mjesni odbori, kao oblici mjesne samouprave, a radi ostvarivanja neposrednog sudjelovanja građana u odlučivanju o lokalnim poslovima.

Mjesni odbori se osnivaju za pojedina naselja ili više međusobno povezanih manjih naselja ili za dijelove naselja koji čine zasebnu razgraničenu cjelinu, na način i po postupku propisanom zakonom, ovim Statutom i posebnom odlukom Općinskog vijeća, kojom se detaljnije uređuje postupak i način izbora tijela mjesnog odbora.

Mjesni odbor je pravna osoba.

Članak 70.

Mjesni odbori na području Općine Stari Jankovci su: Mjesni odbor Stari Jankovci, Mjesni odbor Novi Jankovci, Mjesni odbor Srijemske Laze, Mjesni odbor Slakovci i Mjesni odbor Orolik.

Područje i granice mjesnih odbora određuje se posebnom odlukom Općinskog vijeća i prikazuju se na kartografskom prikazu koji je sastavni dio te odluke.

Članak 71.

Inicijativu i prijedlog za osnivanje mjesnog odbora može dati 10% građana upisanih u popis birača za područje za koje se predlaže osnivanje mjesnog odbora, organizacije i udruženja građana, te općinski načelnik.

U slučaju da prijedlog iz stavka 1. ovog članka, daju građani ili njihove organizacije ili udruženja, prijedlog se dostavlja u pisanom obliku općinskom načelniku.

Članak 72.

Općinski načelnik u roku od 15 dana od dana primitka prijedloga utvrđuje da li je prijedlog podnesen na način i po postupku utvrđenim zakonom i ovim Statutom.

Ukoliko općinski načelnik utvrdi da prijedlog nije podnesen na propisani način i po propisanom postupku, obavijestit će predlagatelja i zatražiti da u roku od 15 dana dopuni prijedlog za osnivanje mjesnog odbora.

Pravovaljani prijedlog općinski načelnik upućuje Općinskom vijeću, koje je dužno izjasniti se o prijedlogu u roku od 60 dana od prijema prijedloga.

Članak 73.

U prijedlogu za osnivanje mjesnog odbora navode se podatci o predlagatelju, području i granicama mjesnog odbora, sjedište mjesnog odbora, osnove pravila mjesnog odbora te zadaci i izvori financiranja mjesnog odbora.

Članak 74.

Tijela mjesnog odbora su vijeće mjesnog odbora i predsjednik vijeća mjesnog odbora.

Članak 75.

Članove vijeća mjesnog odbora biraju građani s područja mjesnog odbora koje imaju biračko pravo na neposrednim izborima, tajnim glasovanjem, na vrijeme od četiri godine.

Izbornu jedinicu za izbor članova vijeća mjesnog odbora čini cijelo područje mjesnog odbora.

Postupak izbora članova vijeća mjesnog odbora i pitanja vezana uz obavljanje dužnosti članova vijeća mjesnog odbora uređuju se posebnom odlukom Općinskog vijeća.

Članak 76.

Izbor za članove vijeća mjesnog odbora raspisuje Općinsko vijeće u roku od 30 dana od dana od isteka mandata ili raspuštanja vijeća mjesnog odbora.

Od dana raspisivanja izbora pa do dana izbora ne može proteći manje od 30 dana niti više od 60 dana.

Članak 77.

Broj članova vijeća mjesnog odbora se određuje prema broju stanovnika  mjesnog odbora. Vijeće mjesnog odbora ima:

5-7 članova u mjesnom odboru koji ima do 1000 stanovnika

7-9 članova u mjesnom odboru koji ima do 1500 stanovnika

9-11 članova u mjesnom odboru koji ima preko 1500 stanovnika.

Za člana vijeća mjesnog odbora može biti biran hrvatski državljanin s navršenih 18 godina života koji ima prebivalište na području mjesnog odbora.

Članak 78.

Vijeće mjesnog odbora bira predsjednika vijeća iz svog sastava većinom glasova svih članova na vrijeme od četiri godine.

Predsjednik vijeća predstavlja mjesni odbor i za svoj rad odgovoran je vijeću mjesnog odbora.

Predsjednik vijeće mjesnog odbora ima pravo na naknadu troškova sukladno posebnoj odluci Općinskog vijeća.

Članak 79.

Vijeće mjesnog odbora donosi program rada mjesnog odbora, poslovnik o svom radu, financijski plan te obavlja druge poslove utvrđene zakonom, ovim Statutom i odlukama Općinskog vijeća i općinskog načelnika.

Članak 80.

Programom rada utvrđuju se zadaci mjesnog odbora, osobito u pogledu vođenja brige o uređenju područja mjesnog odbora, provođenje manjih komunalnih akcija kojima se poboljšava komunalni standard građana na području mjesnog odbora, vođenje brige o poboljšavanju zadovoljavanja lokalnih potreba građana u oblasti zdravstva, socijalne skrbi, kulture, šport i drugih lokalnih potreba na svom području.

Članak 81.

Poslovnikom o radu mjesnog odbora detaljnije se određuje način konstituiranja, sazivanja i rad vijeća mjesnog odbora, ostvarivanje prava, obveza i odgovornosti članova vijeća mjesnog odbora, ostvarivanje prava predsjednika mjesnog odbora, način odlučivanja, te druga pitanja od značaja za rad mjesnog odbora.

Članak 82.

Vijeće mjesnog odbora, radi raspravljanja o potrebama i interesima građana, te davanja prijedloga za rješavanje pitanja od lokalnog značenja može sazivati zborove građana.

Zbor građana može se sazivati i za dio područja mjesnog odbora koji čini zasebnu cjelinu.

Zbor građana vodi predsjednik mjesnog odbora ili član vijeća mjesnog odbora kojeg odredi vijeće.

Članak 83.

Stručne i administrativne poslove za potrebe mjesnog odbora obavlja upravni odjel Općine Stari Jankovci na način propisan općim aktom kojim se uređuje ustrojstvo i način rada upravnog odjela Općine Stari Jankovci.

Članak 84.

Inicijativu i prijedlog za promjenu područja mjesnog odbora mogu dati tijela mjesnog odbora i općinski načelnik.

O inicijativi i prijedlogu iz prethodnog stavka Općinsko vijeće donosi odluku uz prethodno pribavljeno mišljenje građana mjesnog odbora za kojeg se traži promjena područja.

Članak 85.

Nadzor nad zakonitošću rada tijela mjesnog odbora obavlja općinski načelnik.

Općinski načelnik može u postupku provođenja nadzora nad zakonitošću rada mjesnog odbora raspustiti vijeće mjesnog odbora, ako ono učestalo krši odredbe ovog Statuta, pravila mjesnog odbora i ne izvršava povjerene mu poslove.

XI IMOVINA I FINANCIRANJE OPĆINE STARI JANKOVCI

Članak 86.

Sve pokretne i nepokretne stvari, te imovinska prava koja pripadaju Općini Stari Jankovci, čine imovinu Općine Stari Jankovci.

Članak 87.

Imovinom Općine upravljaju  općinski načelnik i Općinsko vijeće u skladu s odredbama ovog Statuta pažnjom dobrog domaćina.

Općinski načelnik u postupku upravljanja imovinom Općine donosi pojedinačne akte glede upravljanja imovinom na temelju općeg akta Općinskog vijeća o uvjetima, načinu i postupku gospodarenja nekretninama u vlasništvu Općine.

Članak 88.

Općina Stari Jankovci ima prihode kojima u okviru svog samoupravnog djelokruga slobodno raspolaže.

Prihodi Općine Stari Jankovci su:

· općinski porez, prirez, naknade, doprinosi i pristojbe, u skladu sa zakonom i posebnim odlukama Općinskog vijeća,

· prihodi od stvari u vlasništvu Općine i imovinskih prava,

· prihod od trgovačkih društava i drugih pravnih osoba u vlasništvu Općine odnosno u kojima Općine ima udjele ili dionice,

· prihodi od koncesija,

· novčane kazne i oduzeta imovinska korist za prekršaje koje propiše Općina Stari Jankovci, u skladu sa zakonom,

· udio u zajedničkim porezima sa Vukovarsko-srijemskom županijom i Republikom Hrvatskom te dodatni udio u porezu na dohodak za decentralizirane funkcije prema posebnom zakonu,

· sredstva pomoći i dotacije Republike Hrvatske predviđena u Državnom proračunu,

· drugi prihodi određeni zakonom.

Članak 89.

Procjena godišnjih prihoda i primitaka, te utvrđeni iznosi izdataka i drugih plaćanja Općine Stari Jankovci iskazuje u proračunu Općine Stari Jankovci.

Svi prihodi i primici moraju biti raspoređeni u proračunu i iskazani po izvorima iz kojih potječu.

Svi izdaci proračuna moraju biti utvrđeni u proračunu i uravnoteženi s prihodima i primicima.

Članak 90.

Proračun Općine Stari Jankovci i odluka o izvršenju proračuna donosi se za proračunsku godinu i vrijedi za godinu za koju je donesen.

Proračunska godina je razdoblje od dvanaest mjeseci, koja počinje 1. siječnja, a završava 31. prosinca.

Članak 91.

Općinsko vijeće donosi proračun za sljedeću proračunsku godinu na način i u rokovima propisanim zakonom.

Ukoliko se proračun za sljedeću proračunsku godinu ne može donijeti u propisanom roku, Općinsko vijeće donosi odluku o privremenom financiranju na način i postupku propisanim zakonom i to najduže za razdoblje od prva tri mjeseca proračunske godine.

Članak 92.

Ako se tijekom proračunske godine smanje prihodi i primici ili povećaju izdaci utvrđeni proračunom, proračun se mora uravnotežiti sniženjem predviđenih izdataka ili pronalaženjem novih prihoda.

Uravnoteženje proračuna provodi se izmjenama i dopunama proračuna  po postupku propisanom za donošenje proračuna.

Članak 93.

Ukupno materijalno i financijsko poslovanje Općine nadzire Općinsko vijeće.

Zakonitost, svrhovitost i pravodobnost korištenja proračunskih sredstva Općine nadzire Ministarstvo financija.

XII. AKTI OPĆINE

Članak  94.

Općinsko vijeće na temelju prava i ovlaštenja utvrđenih zakonom i ovim Statutom donosi Statut, Poslovnik, proračun, odluku o izvršavanju proračuna, odluke i druge opće akte i zaključke.

Općinsko vijeće donosi rješenja i druge pojedinačne akte, kada u skladu sa zakonom rješava o pojedinačnim stvarima.

Članak 95.

Općinski načelnik u poslovima iz ovog djelokruga donosi odluke, zaključke, pravilnike, te opće akte kada je za to ovlašten zakonom ili općim aktom Općinskog vijeća.

Članak 96.

Radna tijela Općinskog vijeća donose zaključke i preporuke.

Članak 97.

Općinski načelnik osigurava izvršenje općih akata iz članka 95. ovog Statuta, na način i u postupku propisanom ovim Statutom, te obavlja nadzor nad zakonitošću rada upravnog odjela.

Članak 98.

Upravni odjel Općine u izvršavanju općih akata Općinskog vijeća donosi pojedinačne akte kojima rješava o pravima, obvezama i pravnim interesima fizičkih i pravnih osoba (upravne stvari).

Protiv pojedinačnih akata iz stavka 1. ovog članka, može se izjaviti žalba nadležnom upravnom tijelu Vukovarsko-srijemske županije.

Na donošenje pojedinačnih akata shodno se primjenjuju odredbe Zakona o općem upravnom postupku i drugih propisa.

U izvršavanju općih akata Općinskog vijeća pojedinačne akte donose i pravne osobe kojima su odlukom Općinskog vijeća, u skladu sa zakonom, povjerene javne ovlasti.

Članak 99.

Nadzor zakonitosti pojedinačnih neupravnih akata koje donose u svom samoupravnom djelokrugu Općinsko vijeće i općinski načelnik obavljaju nadležna središnja tijela državne uprave, svako u svojem djelokrugu, sukladno posebnom zakonu.
Članak 100.

Nadzor nad zakonitošću općih akata Općinskog vijeća u njegovom samoupravnom djelokrugu obavlja Ured državne uprave u Vukovarsko-srijemskoj županiji i nadležna središnja tijela Državne uprave, svako u svojem djelokrugu.

Članak 101.

Iscrpnije odredbe o aktima Općine Stari Jankovci i postupku donošenja akata utvrđuje se Poslovnikom Općinskog vijeća.

Članak 102.

Opći akti se prije nego što stupe na snagu objavljuju u «Službenom vjesniku» Vukovarsko-srijemske županije.

Opći akti stupaju na snagu osmog dana od dana objave, osim ako nije zbog osobito opravdanih razloga, općim aktom propisano da opći akt stupa na snagu dan nakon objave.

Opći akti ne mogu imati povratno djelovanje.

XIII. JAVNOST RADA

Članak 103.

Rad Općinskog vijeća, općinskog načelnika i Jedinstvenog upravnog odjela Općine je javan.

Predstavnici udruga građana, građani predstavnici medija mogu pratiti rad Općinskog vijeća u skladu s odredbama Poslovnika Općinskog vijeća.

Članak 104.

Javnost rada Općinskog vijeća osigurava se:

· javnim održavanjem sjednica,

· izvještavanjem i napisima u tisku i drugim oblicima javnog priopćavanja,

· objavljivanjem općih akata i drugih akata u «Službenom vjesniku« Vukovarsko-srijemske županije,  općinskom glasilu  «Klas» i na web stranicama Općine Stari Jankovci.

Javnost rada općinskog načelnika osigurava se:

- održavanjem konferencija za medije,

- izvještavanjem i napisima u tisku i drugim oblicima javnog priopćavanja,

- objavljivanjem općih akata i drugih akata u općinskom glasilu «Klas» .

Javnost rada Jedinstvenog upravnog odjela Općine osigurava se izvještavanjem i napisima u tisku i drugim oblicima javnog priopćavanja.

XIV. SPRJEČAVANJE SUKOBA INTERESA

Članak 105.

Način djelovanja općinskog načelnika i zamjenika općinskog načelnika u obnašanju javnih dužnosti uređen je posebnim zakonom.

XV. PRIJELAZNE I ZAVRŠNE ODREDBE

Članak 106.

Prijedlog za promjenu Statuta može podnijeti jedna trećina vijećnika Općinskog vijeća, općinski načelnik, Komisija za Statut, Poslovnik i normativnu djelatnost Općinskog vijeća.

Prijedlog mora biti obrazložen, a podnosi se predsjedniku Općinskog vijeća

Općinsko vijeće, većinom glasova svih vijećnika, odlučuje hoće li pristupiti raspravi o predloženoj promjeni Statuta.

Ako se ni nakon ponovljene rasprave ne donese odluka da će se pristupiti raspravi o predloženoj promjeni, isti  prijedlog se ne može ponovno staviti na dnevni red Općinskog vijeća, prije isteka roka od šest mjeseci od dana zaključivanja rasprave o prijedlogu.

Članak 107.

Odluke i drugi opći akti doneseni na temelju Statuta Općine Stari Jankovci i zakona, uskladit će se s odredbama ovog Statuta i zakona kojim se i uređuje pojedino područje u zakonom propisanom roku.

Članak 108.

Stupanjem na snagu ovog Statuta prestaje važiti Statut Općine Stari Jankovci objavljen u „Službenom vjesniku“ Vukovarsko – srijemske županije br. 11/09.

Ovaj Statut stupa na snagu dan nakon objave u «Službenom vjesniku» Vukovarsko-srijemske županije, osim članaka 21. i 47. st. 2. i 3. podstavka 7. i 13. koji stupaju na snagu na dan stupanja na snagu odluke o raspisivanju prvih sljedećih općih i redovitih izbora za članove predstavničkog tijela jedinice lokalne i područne (regionalne) samouprave i općinskih načelnika, gradonačelnika i župana. 
                                                                                         Predsjednik Općinskog vijeća:

Ivo Radić

